CELEX: 32017R2405
Language: bg
Date: 2017-12-20 00:00:00
Title: Регламент за изпълнение (ЕС) 2017/2405 на Комисията от 20 декември 2017 година за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Picpoul de Pinet“ (ЗНП)

21.12.2017   
            
            
               BG
            
            
               Официален вестник на Европейския съюз
            
            
               L 342/3
            
         РЕГЛАМЕНТ ЗА ИЗПЪЛНЕНИЕ (ЕС) 2017/2405 НА КОМИСИЯТА
   от 20 декември 2017 година
   за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Picpoul de Pinet“ (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 99 от него,
   като има предвид, че:
   
               (1)
            
            
               В съответствие с член 97, параграфи 2 и 3 от Регламент (ЕС) № 1308/2013 Комисията провери заявката за регистрация на наименованието „Picpoul de Pinet“, подадена от Франция. Комисията счете, че условията, установени в членове 93—96, член 97, параграф 1 и членове 100, 101 и 102 от Регламент (ЕС) № 1308/2013, са изпълнени. Следователно тя счете, че на съставното наименование „Picpoul de Pinet“ може да бъде предоставена закрила в неговата цялост въз основа на традиционната му употреба, освен ако не бъде подадено възражение. Комисията също така изрази становището, че тази регистрация не била пречка, при условие че се спазват приложимите принципи и правила на правния ред на Съюза, за използването на наименованието на винения сорт грозде „Piquepoul“ или на неговите синоними, когато това наименование не съдържа и не се състои от наименованието „Picpoul de Pinet“, нито по същество се позовава на географския елемент на въпросното наименование, така че условията по член 100, параграф 3, първа алинея от Регламент (ЕС) № 1308/2013, да не са изпълнени. Заявката за регистрация бе след това публикувана в Официален вестник на Европейския съюз
                   (2).
            
         
               (2)
            
            
               Комисията не получи възражения по член 98 от Регламент (ЕС) № 1308/2013.
            
         
               (3)
            
            
               В съответствие с член 99 от Регламент (ЕС) № 1308/2013 следва да бъде предоставена правна закрила на наименованието „Picpoul de Pinet“ и то да бъде вписано в регистъра, посочен в член 104 от същия регламент.
            
         
               (4)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Предоставя се правна закрила на наименованието „Picpoul de Pinet“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 декември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  ОВ C 253, 4.8.2017 г., стр. 4.